**Πανεπιστήμιο Δυτικής Μακεδονίας**

**Τμήμα Εικαστικών και Εφαρμοσμένων Τεχνών**

**Εαρινό 2020-21**

**ΖΩΓΡΑΦΙΚΗ Διδάσκοντες: Θωμάς Ζωγράφος, Γιάννης Ζιώγας, Γιάννης Καστρίτσης, Σύνθια Γεροθανασίου.**

**ΕΝΟΤΗΤΕΣ (διδάσκων Γιάννης Ζιώγας)**

**Η έννοια της δομής στο φυσικό και κατασκευασμένο περιβάλλον.**

**Η έννοια της δομής στις εικαστικές τέχνες.**

**Δομή και σύνθεση. Οι μεταξύ τους σχέσεις. Το χρώμα ως δομικό στοιχείο.**

**Περιγραφή**

Το σχέδιο αποτελεί μια διαδικασία κατανόησης του Οπτικού Χώρου και δημιουργεί, μαζί με τα υπόλοιπα φορμικά στοιχεία του έργου, την οπτική πραγματικότητα της επιφάνειας. Στην διαδικασία του μαθήματος θα αναπτυχθούν δύο ασκήσεις:

α. *Οι σχέσεις των χρωμάτων*

Η άσκηση αυτή λειτουργεί ως μια εργαστηριακή εφαρμογή σε βασικές αρχές της Χρωματολογίας και τους τρόπους που αυτή διαμορφώνει την οπτική αντίληψη. Παρουσιάζονται η χρωματική σφαίρα, ο τρόπος που αναπτύσσεται η εικόνα μέσα από τις βασικές ιδιότητες του χρώματος (χροιά, απόχρωση, τόνος, θερμότητα, ύλη) και εισάγει τους φοιτητές και φοιτήτριες σε βασικά στοιχεία της οπτικής αντίληψης.

β. *Προσέγγιση του Τοπίου μέσα από την μελέτη του έργου του Παπαλουκά*

Η άσκηση αυτή διερευνά τον τρόπο που ο Παπαλουκάς εργάστηκε στην μελέτη του τοπίου, στην διερεύνηση των εκφραστικών του δυνατοτήτων, στις πολυσχιδείς προσεγγίσεις που ανέπτυξε. Η άσκηση αυτή θα παρουσιαστεί ως προέκταση της άσκησης *Οι σχέσεις των χρωμάτων*.

**Μαθησιακοί Στόχοι**

* Κατανόηση των βασικών χαρακτηριστικών του χρώματος μέσα από την μελέτη της χρωματολογίας.
* Διδασκαλία βασικών στοιχείων της οπτικής αντίληψης.
* Ανάπτυξη δεξιοτήτων για την μελέτη της εξωτερικής πραγματικότητας.
* Εισαγωγή στις εννοιολογικές προσεγγίσεις του χρώματος και γενικότερα της καλλιτεχνικής έκφρασης.
* Εξέταση σύγχρονων και ιστορικών παραδειγμάτων με βάση την κατανόηση των ιδιοτήτων του χρώματος

**Παραδοτέα**

Για κάθε άσκηση (*Οι σχέσεις των χρωμάτων*, *Προσέγγιση του Τοπίου μέσα από την μελέτη του έργου του Παπαλουκά*) οι φοιτήτριες και φοιτητές θα παρουσιάσουν έργα που θα τεκμηριώνουν την κατανόηση του μαθήματος.

**Βιβλιογραφία/Εποπτικό Υλικό**

Itten, J. (1998). *Η Τέχνη του Χρώματος* (μτφρ. Ομορφοπούλου, Ι.). Αθήνα: Κείμενα Εικαστικών Καλλιτεχνών.

Για τις δύο παραπάνω ασκήσεις έχει αναρτηθεί προβολές παρουσίασης στο e-class